21.4.2009 Jurnalul Oficial al Uniunii Europene L 101/25 DECIZIA COMISIEI din 20 aprilie 2009 de stabilire a orientărilor tehnice privind constituirea garanției financiare în conformitate cu Directiva 2006/21/CE a Parlamentului European și a Consiliului privind gestionarea deşeurilor din industriile extractive [notificată cu numărul C(2009) 2798] (2009/335|CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 2006/21/CE a Parlamentului European și a Consiliului din 15 martie 2006 privind gestionarea deşeurilor din industriile extractive și de modificare a Directivei 2004/35|CE (!), în special articolul 22 alineatul (1) litera (c), întrucât: (1) Pentru a asigura o abordare comună a statelor membre în ceea ce priveşte constituirea garanției financiare la care se face referire la articolul 14 din Directiva 2006/21/CE, este necesară stabilirea unei baze comune minime pentru calcularea garanției, mai ales în ceea ce priveşte informațiile care trebuie luate în considerare și metoda de calculare a garanției. (2) Măsurile prevăzute de prezenta decizie sunt conforme cu avizul comitetului instituit în conformitate cu articolul 23 alineatul (2) din Directiva 2006/21/CE, ADOPTĂ PREZENTA DECIZIE: Articolul 1 (1) Pentru calcularea garanției financiare menţionate la articolul 14 din Directiva 2006/21/CE, statele membre și auto- ritățile competente se bazează pe următoarele elemente: (a) impactul probabil al instalaţiei pentru deşeuri asupra mediului şi asupra sănătății umane; (b) definiția reabilitării, inclusiv utilizarea ulterioară a instalației pentru deşeuri; () JO L 102, 11.4.2006, p. 15. (c) standardele şși obiectivele aplicabile privind mediul, inclusiv stabilitatea fizică a instalației pentru deșeuri, standardele minime de calitate aplicabile solului şi resurselor de apă, precum şi ratele maxime de emisie a agenților contaminanți; (d) măsurile tehnice necesare pentru îndeplinirea obiectivelor privind mediul, în special măsurile care vizează asigurarea stabilității instalației pentru deşeuri şi limitarea daunelor provocate mediului; (e) măsurile necesare pentru atingerea obiectivelor la momentul închiderii şi după aceasta, inclusiv reabilitarea terenului, tratamentul de după închidere și monitorizarea atunci când este necesar și, dacă este cazul, măsuri pentru rein- staurarea biodiversității; () estimarea duratei efectelor și măsurile necesare pentru atenuarea acestora; (g) evaluarea costurilor necesare pentru a asigura reabilitarea terenului, la momentul închiderii şi după închidere, inclusiv, dacă este necesar, monitorizarea sau tratamentul contaminanților ulterior închiderii. (2) Evaluarea la care se face referire la litera (g) este realizată de părți terțe independente și calificate în mod corespunzător și ia în calcul posibilitatea unei închideri neplanificate sau premature. Articolul 2 Prezenta decizie se adresează statelor membre. Adoptată la Bruxelles, 20 aprilie 2009. Pentru Comisie Stavros DIMAS Membru al Comisiei